2016 में ऑर्डनेंस फैक्ट्ररी खमरिया में तृतीय और चतुर्थ श्रेणी के 900 रिक्त पदों पर भर्ती हुई. इसमें ऑनलाइन आवेदन करने से लेकर लिखित परीक्षा लेने के दौरान खामियां सामने आईं. अधिकारियों से लेकर नेता और अन्य लोगों पर अपने उम्मीदवारों की भर्ती करने का आरोप लगा. असर यह हुआ कि 846 में से तकरीबन 546 को ही ज्वाइनिंग लेटर दिए, बाकी 300 अभी भी इंतजार कर रहे हैं. फैक्ट्री से जुड़े लोगों पर नौकरी लगवाने के नाम पर पैसे लेने के आरोप लगे. अधिकारियों पर क्षेत्रवाद को बढ़ावा देने पर विवाद मचा और शिकायत भी हुई.